Det var et bevæget øjeblik, da Bente Conte onsdag eftermiddag fik mulighed for at takke den pensionerede pilot, Jan Hagemann for, at han fra en redningshelikopter fik hende bjærget fra det stormfulde hav ud for Lønstrup for 50 år siden. Hirtshals Museum markerede onsdag eftermiddag, at det er 50 år siden, at færgen M/S Skagerak forliste ud for Lønstrup. Færgen var på vej fra Kristiansand mod Hirtshals, da den 7. september 1966 tager vand ind i stormvejr og ti meter høje bølger. Ombord er 144 passagerer og alle når at blive reddet. Bente Conte er den sidste, der bliver reddet, og det sker først efter to en halv time i det kolde vand. - Jeg er så taknemmelig over, at jeg er i live i dag og tænker på det hver eneste dag, fortæller hun. På 50 årsdagen for forliset fik hun sit ønske opfyldt. Hun kunne endelig sige sin redningsmand tak.
- Tak fordi du reddede mit liv, siger Bente Conte, der var en af dem, der blev reddet for 50 år siden, da færgen M/S Skagerak forliste.